AIŠKINAMASIS RAŠTAS

Dėl pavedimo Molėtų rajono savivaldybės kontrolės ir audito tarnybai parengti išvadą

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatyme numatyta, kad savivaldybės taryba, turėdama Molėtų rajono kontrolės ir audito tarnybos išvadą, gali primti sprendimus dėl viešojo ir privataus sektorių partnerystės projektų įgyvendinimo tikslingumo. Molėtų rajono savivaldybės administracija ketina įgyvendinti viešojo ir privataus sektorių partnerystės projektą „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau - Projektas). Projekto tikslas – gerinti Molėtų rajono savivaldybės sveikatinimo paslaugų kokybę ir didinti sporto infrastruktūros prieinamumą Molėtų rajono gyventojams bei miesto svečiams. Projekto uždavinys - įrengti bei pradėti eksploatuoti baseino patalpas Molėtuose. Siekiami minimalūs rezultatai - išspręsta kokybiškos sporto ir sveikatingumo pasiūlos nebuvimo problema, įrengiant baseino priestatą. Sprendimas reikalingas pagrindžiant galimybę įgyvendinti Projektą. Parengta Molėtų rajono savivaldybės kontrolės ir audito tarnybos išvada dėl Projekto įgyvendinimo bus pagrindas kitam savivaldybės tarybos sprendimui dėl Projekto įgyvendinimo tikslingumo.

**2. Siūlomos teisinio reguliavimo nuostatos:**

Teisinio reguliavimo nuostatos sprendimu nenustatomos.

**3. Laukiami rezultatai:**

 Gavus Molėtų rajono savivaldybės kontrolės ir audito tarnybos išvadą, bus rengiamas sprendimo projektas dėl Projekto įgyvendinimo tikslingumo.

 **4. Lėšų poreikis ir jų šaltiniai:**

 Numatomas metinis atlygis koncesininkui 235 000 Eur.

  **5. Kiti sprendimui priimti reikalingi pagrindimai, skaičiavimai ar paaiškinimai.**

Pridedama VšĮ Centrinės projektų valdymo agentūros 2022 m. kovo 29 d. išvada Nr. 2022/2-1490 „Viešojo ir privataus sektorių partnerystės projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau - Projektas), įgyvendinamo Molėtų rajono savivaldybės administracijos, pagrindiniai duomenys ir išvada dėl projekto ir partnerystės socialinės ekonominės naudos“.